شەفەق نیوز/ وەڕێەوبەرایەتی دژە تاوانەیل لە کەرکوک، ئمڕوو جومعە، خەوەردا لە دەسگیرکردن تاوانبارەیل ک نزیکەی 300 هەزار دۆلار ئەمریکی لە چێشتخانەی TODAY لە پارێزگەگە دزی کردنە.
وەڕێەوبەرایەتیەگە لە بەیاننامیگ ئمڕوو باسکرد " دۊای ئەوەگ بەش ئۆپراسیۆنەیل پۆلیس کەرکوک لە رۊداویگ دزی لە چێشتخانە  TODAY ئاگادارکریان  ک بڕ (270000) دۆلار ئەمریکی (27) دەفتەر لەوەخت شکانن قاسەی ئاسنینیگ لەناو چێشتخانەگە دزیایە، راستەوخۆ  وەڕێەوبەر پۆلیس پارێزگای کەرکوک عەمید کاوە غەریب عەبدولرەحمان فەرمان وە تیم ئۆپراسیۆنەیل لبەش دژە تاوانەیل کەرکوک کرد عەمید( قەیس عامر ناجی)  لێکۆڵینەوە لە رۊداوەگە بکەن.
ئاشکەرایکرد،لە بەیاننامەگە تیم ئۆپراسیۆنەگە دەسکردنە وە نووڕستن  کامیرایل چەودێری وە دۊاچگن ئەرا تاوانبارەیل کریایە  لە ماوەی 24 ساعات دەسگیر کریانە و دەسنریا وەبان بڕە پۊل دزیایەگە و گلەودریاگە ئەرا خاوەنەگەی.
لەبەیاننامەگە وتیش، " تاوانبارەیل دان وە تاوانەگەیان نانە، لێدوانەگانیان وە دان وەپینان توومار کریایە وەگورەی مادەی 443 یاسای عراقی دەسگیر کریانە".
